Anasir-a diɣen yedda-d deg udiwenni-nni gar Sɛid d Meẓyan, maca tikkelt-a amalas ɣas d agensay mači d Sɛid, d Meẓyan. Deg-s yesserwes gar zik d tura deg wayen yerzan amesni73 (ttawilat n usiweḍ). Yefka-d leɛyub n zik deg wanect-a : ssfer ɣef uɣyul i win t-ikesben ɛad, ma ulac ɣef uḍar maḍi ; aṭas n wussan d tikli ; ur ttawḍen ara alamma qqersen warkasen-nsen (sb. 16) ; ṭerḍiqen iḍarren-nsen d idammen (sb. 16) ; ternuḍ ɣur-s lxuf izedɣen imdanen 73 Amesni : transport (Amawa, sb. 128)